CELEX: 62011CN0144
Language: sk
Date: 2011-03-24 00:00:00
Title: Vec C-144/11: Návrh na začatie prejudiciálneho konania, ktorý podal Giudice di pace di Mestre (Taliansko) 24. marca 2011 — Trestné konanie proti Asadovi Abdallahovi

21.5.2011   
            
            
               SK
            
            
               Úradný vestník Európskej únie
            
            
               C 152/17
            
         Návrh na začatie prejudiciálneho konania, ktorý podal Giudice di pace di Mestre (Taliansko) 24. marca 2011 — Trestné konanie proti Asadovi Abdallahovi
   (Vec C-144/11)
   2011/C 152/30
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Giudice di pace di Mestre
   
      Účastník trestného konania pred vnútroštátnym súdom
   
   Asad Abdallah
   
      Prejudiciálne otázky
   
   
               1.
            
            
               Bráni smernica 2008/115/ES (1) takej vnútroštátnej právnej úprave, akou je ustanovenie článku 10a legislatívneho dekrétu č. 286 z 25. júla 1998, ktoré považuje za trestný čin, za ktorý je možné uložiť peňažný trest od 5 000 do 10 000 eur, samotný vstup príslušníka tretej krajiny na štátne územie alebo jeho zadržanie na tomto území v rozpore s predpismi v oblasti prisťahovalectva?
            
         
               2.
            
            
               Môže byť článok 2 ods. 2 písm. b) smernice 2008/115/ES vykladaný tak, že z pôsobnosti záruk stanovených vyššie uvedenou smernicou vylučuje vyhostenie ako alternatívnu sankciu podľa článku 16 ods. 1 legislatívneho dekrétu č. 286 z 25. júla 1998 v dôsledku spáchania trestného činu samotného vstupu na štátne územie alebo zadržania na tomto území podľa článku 10 legislatívneho dekrétu č. 286 z 25. júla 1998?
            
         
      (1)  Ú. v. EÚ L 348, s. 98.